RAPORT AL COMISIEI CĂTRE PARLAMENTUL EUROPEAN ȘI CONSILIU privind garanțiile acoperite de la bugetul general Situația la 31 decembrie 2011 /* COM/2012/0609 final */





CUPRINS 1........... Introducere. 3 2........... Tipuri de operațiuni acoperite de la buget 3 3........... Evenimente survenite de la ultimul raport din 30 iunie 2011. 4 3.1........ Sprijin pentru balanța de plăți în favoarea statelor membre din afara zonei euro. 4 3.2........ Asistență macrofinanciară. 5 3.3........ Euratom.. 5 3.4........ Mecanismul european de stabilizare financiară. 5 3.5........ Garanția de la buget pentru finanțarea externă acordată de BEI 5 4........... Informații privind riscurile acoperite de la buget 5 4.1........ Definiția riscului 5 4.2........ Compoziția riscului 6 4.3........ Riscul anual acoperit de la buget 8 4.3.1..... Riscul aferent statelor membre. 8 4.3.2..... Riscul aferent țărilor terțe. 9 4.4........ Evoluția riscului 10 5........... Cazuri de nerambursare, activarea garanțiilor bugetare și arierate. 13 5.1........ Plăți din resursele în numerar 13 5.2........ Plăți de la buget 13 5.3........ Activarea Fondului de garantare pentru acțiuni externe. 14 6........... Fondul de garantare pentru acțiuni externe. 14 6.1........ Recuperări 14 6.2........ Active. 14 6.3........ Suma țintă. 14 7........... Evaluarea riscurilor: situația economică și financiară din țările terțe la care bugetul UE are cea mai mare expunere. 15 7.1........ Obiective. 15 7.2........ Metode de evaluare a riscului 15 1. Introducere Prezentul raport are ca obiectiv monitorizarea expunerii la riscul de credit a bugetului Uniunii Europene care rezultă din garanțiile acordate și din operațiunile de acordare de împrumut efectuate direct de Uniunea Europeană sau indirect prin mandatele externe ale BEI. Raportul este prezentat în conformitate cu articolul 130 din regulamentul financiar, în temeiul căruia Comisia prezintă de două ori pe an Parlamentului European și Consiliului un raport cu privire la situația garanțiilor bugetare și a riscurilor corespunzătoare[1]. El este însoțit de un document de lucru al serviciilor Comisiei care conține un set de tabele detaliate și de note explicative („documentul de lucru”). 2. Tipuri de operațiuni acoperite de la buget Riscurile acoperite de la bugetul Uniunii Europene („bugetul”) provin dintr-o serie de operațiuni de împrumut și garantare care pot fi împărțite în două categorii: – împrumuturi acordate de Uniunea Europeană în scopuri macroeconomice, adică împrumuturi de asistență macrofinanciară[2] (AMF) acordate țărilor terțe în colaborare cu instituțiile de la Bretton Woods, împrumuturi pentru balanța de plăți[3] (BDP) prin care se acordă sprijin statelor membre din afara zonei euro care se confruntă cu dificultăți legate de balanța de plăți și împrumuturi în cadrul mecanismului european de stabilizare financiară (MESF)[4] în sprijinul statelor membre care se confruntă sau sunt amenințate serios de perturbări financiare și economice grave cauzate de evenimente excepționale pe care nu le pot controla; și – împrumuturi acordate în scopuri microeconomice, adică împrumuturi Euratom și, mai ales, operațiuni de finanțare derulate de Banca Europeană de Investiții (BEI) în statele nemembre („finanțarea externă acordată de BEI”)[5], acoperite de garanții ale UE[6]. Finanțarea externă garantată acordată de BEI, împrumuturile Euratom și împrumuturile AMF sunt acoperite începând cu 1994 din Fondul de garantare pentru acțiuni externe („fondul”)[7], în timp ce împrumuturile BDP și MESF sunt acoperite direct de la buget. Fondul acoperă situațiile de nerambursare legate de împrumuturile și garanțiile la împrumuturi acordate statelor nemembre sau pentru proiecte derulate în state nemembre. Fondul a fost instituit: – pentru a oferi o „rezervă de lichiditate”, astfel încât să se evite utilizarea unor resurse de la buget de fiecare dată când o rată dintr-un împrumut garantat nu este rambursată sau este rambursată cu întârziere; și – pentru a crea un instrument de disciplină bugetară prin stabilirea unui cadru financiar pentru dezvoltarea politicii UE referitoare la garanțiile pentru împrumuturile acordate de Comisie și de BEI statelor nemembre[8]. În cazul în care țările terțe devin state membre, împrumuturile acordate acestor țări nu mai sunt acoperite din fond, iar riscul trebuie suportat direct de la buget. Fondul este alimentat de la buget și trebuie să fie menținut la un anumit procentaj din valoarea împrumuturilor și a garanțiilor la împrumuturi în derulare acoperite din fond. Acest procentaj, cunoscut sub denumirea de „rată țintă”, se situează în momentul de față la 9%. Dacă fondul nu dispune de resurse suficiente, bugetul este cel care trebuie să furnizeze fondurile necesare. 3. Evenimente survenite de la ultimul raport din 30 iunie 2011 3.1. Sprijin pentru balanța de plăți în favoarea statelor membre din afara zonei euro În al doilea semestru al anului 2011, Ungaria a rambursat 2 miliarde EUR. Deoarece nu s-a efectuat nicio plată, suma totală datorată în cadrul mecanismului de asistență pentru balanța de plăți a scăzut la 11,4 miliarde EUR. Asistența financiară preventivă pe termen mediu acordată de UE României prin decizia Consiliului din 12 mai 2011 în valoare maximă de 1,4 miliarde EUR[9] este în vigoare, dar nu a fost activată. 3.2. Asistență macrofinanciară În al doilea semestru al anului 2011, au fost efectuate două plăți în cadrul AMF: 100 de milioane EUR pentru Serbia și 26 de milioane EUR pentru Armenia, în timp ce Georgia a rambursat 13,5 milioane EUR și România 12,5 milioane EUR. 3.3. Euratom În perioada vizată nu a fost efectuată nicio plată în cadrul împrumuturilor. Bulgaria a rambursat 6,5 milioane EUR și Ucraina 3,8 milioane EUR. 3.4. Mecanismul european de stabilizare financiară Plățile către Irlanda și Portugalia s-au ridicat la 2,5 miliarde EUR, respectiv 7,6 miliarde EUR în al doilea semestru al anului 2011. Consiliul a decis în octombrie 2011 să prelungească scadențele împrumuturilor și să elimine retroactiv marja de dobândă aplicată la împrumuturile acordate Irlandei[10] și Portugaliei[11]. Ca răspuns la situația de criză, au mai fost create alte două mecanisme, care însă nu prezintă riscuri pentru buget: – Fondul european de stabilitate financiară (FESF[12]), care este garantat de către statele membre participante pe o bază proporțională, și – Mecanismul de împrumut pentru Grecia[13], care este finanțat prin intermediul împrumuturilor bilaterale din partea celorlalte state membre din zona euro, centralizate de Comisie. 3.5. Garanția de la buget pentru finanțarea externă acordată de BEI În cadrul mandatului extern pentru perioada 2007-2013, împrumuturile contractate au crescut cu 10% în al doilea semestru al anului 2011 și s-au ridicat la 1 745 milioane EUR. Valoarea împrumuturilor vărsate a fost de 1 381 milioane EUR pentru perioada de raportare. Astfel, valoarea totală a împrumuturilor vărsate în cadrul mandatului a ajuns la 8 561 milioane EUR la 31 decembrie 2011, cu 19% mai mult comparativ cu 30 iunie 2011. 4. Informații privind riscurile acoperite de la buget 4.1. Definiția riscului Riscul suportat de la buget derivă din capitalul și dobânzile datorate aferente operațiunilor garantate. În sensul prezentului raport, se utilizează două metode pentru evaluarea riscurilor suportate de la buget (fie direct, fie indirect, prin intermediul fondului): – „riscul total acoperit” se bazează pe suma totală a capitalului datorat pentru operațiunile vizate la o anumită dată, inclusiv dobânda acumulată[14]. – abordarea bugetară, definită drept „riscul anual suportat de la buget”, se bazează pe calculul sumei maxime din plățile anuale scadente pe care UE ar trebui să o plătească în cursul unui exercițiu financiar, presupunând că, în cazul niciunui împrumut garantat, nu s-a respectat obligația de plată[15]. 4.2. Compoziția riscului Până în 2010, riscul maxim în termeni de sumă totală acoperită a fost în principal legat de împrumuturile acordate țărilor terțe. În 2011, criza financiară a avut un impact major asupra finanțelor publice ale statelor membre, ceea ce a condus la o creștere a activității UE de acordare de împrumuturi pentru a răspunde nevoilor de finanțare mai mari ale statelor. În consecință, compoziția riscului s-a modificat. La 31 decembrie 2011: · 67% din suma totală garantată de rambursat era legată de operațiuni de luare de împrumut asociate cu împrumuturile acordate statelor membre, acoperite direct de la buget (45% la 31.12.2010); · 33% din suma totală garantată de rambursat era legată de operațiuni de luare și de acordare de împrumuturi în țări terțe, acoperite în primul rând de Fondul de garantare pentru acțiuni externe („fondul”), în timp ce acestea reprezentau 55% la 31.12.2010. Riscul total acoperit de la buget la 31 decembrie 2011 este prezentat în tabelul 1 de mai jos. Tabelul 1: Totalul sumelor de rambursat acoperite de la buget la 31 decembrie 2011 în milioane EUR || Capital datorat || Dobânzi acumulate || Total || % State membre* || || || || AMF || 25 || 0 || 25 || <1% Euratom || 404 || 4 || 408 || 1% BDP || 11 400 || 225 || 11 625 || 18% BEI*** || 2 965 || 26 || 2 991 || 5% MESF || 28 000 || 344 || 28 344 || 44% Subtotal state membre || 42 794 || 599 || 43 393 || 67% Țări terțe** || || || || AMF || 565 || 5 || 570 || 1% Euratom || 43 || 0 || 43 || <1% BEI*** || 20 466 || 156 || 20 621 || 32% Subtotal țări terțe || 21 074 || 161 || 21 234 || 33% Total || 63 868 || 760 || 64 628 || 100% * Acest risc este acoperit direct de la buget. Sunt incluse și împrumuturile AMF, Euratom și BEI acordate înainte de aderarea la UE. ** Acest risc este acoperit din fond. ***Aproximativ 82% dintre operațiunile de împrumut ale BEI (suverane și sub-suverane) sunt acoperite de o garanție globală, în timp ce restul operațiunilor nu beneficiază de acoperire decât pentru riscurile politice. Tabelele A1, A2, A3 și A4 din documentul de lucru furnizează informații mai detaliate cu privire la aceste sume datorate, în special în ceea ce privește plafoanele, sumele vărsate sau ratele de garantare. Valoarea totală a capitalului și dobânzilor datorate acoperită de la buget a crescut semnificativ, atingând 64,63 miliarde EUR, ceea ce reprezintă o creștere de 17,6% în comparație cu 30.6.2011. Această creștere se explică, în principal, prin: · plățile de 10,1 miliarde EUR în cadrul MESF (2,5 miliarde EUR pentru Irlanda și 7,6 miliarde EUR pentru Portugalia); · sumele nete vărsate de BEI către țări terțe, care au crescut cu 2,45 milioane EUR în al doilea semestru al anului 2011. 4.3. Riscul anual acoperit de la buget Pentru 2012, bugetul poate acoperi (direct și prin intermediul fondului) 3,782 miliarde EUR[16], reprezentând sumele (capital și dobânzi) care sunt scadente în această perioadă din suma totală de rambursat la 31 decembrie 2011. Din această sumă, 1,769 miliarde EUR sunt datorate direct de către statele membre (47%). Tabelul A2 din documentul de lucru conține detalii privind ponderea fiecărei țări în riscul total acoperit. 4.3.1. Riscul aferent statelor membre Riscul aferent statelor membre se referă la: (a) împrumuturile BEI și/sau împrumuturile AMF și/sau Euratom acordate înainte de aderarea la UE, (b) împrumuturile acordate în cadrul mecanismului de asistență pentru balanța de plăți, și (c) împrumuturile acordate în cadrul MESF. Tabelul 2: Clasamentul statelor membre în funcție de riscul maxim suportat de la buget în anul 2012 (milioane EUR) Clasament || Țară || Împrumuturi || Risc maxim || Ponderea țării în raport cu riscul total al statelor membre (SM) || Ponderea țării în raport cu riscul total (SM și non-SM) 1 || Irlanda || c) || 412,7 || 23,3% || 10,9% 2 || Portugalia || c) || 400,8 || 22,7% || 10,6% 3 || România || a)+b) || 395,1 || 22,3% || 10,4% 4 || Ungaria || a)+b) || 142,4 || 8,0% || 3,8% 5 || Letonia || a)+b) || 96,8 || 5,5% || 2,6% 6 || Bulgaria || a) || 92,8 || 5,2% || 2,5% 7 || Polonia || a) || 81,0 || 4,6% || 2,1% 8 || Republica Cehă || a) || 70,8 || 4,0% || 1,9% 9 || Republica Slovacă || a) || 51,1 || 2,9% || 1,4% 10 || Slovenia || a) || 11,4 || 0,6% || 0,3% 11 || Cipru || a) || 7,7 || 0,4% || 0,2% 12 || Lituania || a) || 5,3 || 0,3% || 0,1% 13 || Malta || a) || 0,7 || 0,0% || 0,0% 14 || Estonia || a) || 0,5 || 0,0% || 0,0% Total || || || 1 796,3 || 100% || 46,8% 4.3.2. Riscul aferent țărilor terțe Fondul acoperă împrumuturile garantate acordate țărilor terțe cu scadențe până în 2041. În 2012, fondul va suporta un risc anual maxim aferent țărilor terțe de 2 013 milioane EUR (53,2% din riscul anual total). Primele zece țări (din 47) cu cele mai mari sume datorate sunt enumerate în tabelul de mai jos. Acestea reprezintă 1 580,4 milioane EUR sau 78,5% din riscul anual aferent țărilor terțe suportat de fond. Situația economică din aceste țări este analizată și comentată în punctul 3 din documentul de lucru. Bonitatea evaluată de către agențiile de rating este de asemenea indicată în tabelul pentru fiecare țară. Riscul aferent țărilor terțe se referă la împrumuturile BEI și/sau la împrumuturile AMF și/sau Euratom (mai multe detalii sunt incluse în tabelele A3b și A4 din documentul de lucru). Tabelul 3: Clasamentul primelor zece țări terțe în funcție de riscul maxim suportat de fond în anul 2012 (milioane EUR) Clasament || Țară || Risc maxim || Ponderea țării în raport cu riscul total al țărilor terțe || Ponderea țării în raport cu riscul total (SM și non-SM) 1 || Turcia || 458,8 || 22,8% || 12,1% 2 || Egipt || 207,9 || 10,32 || 5,5% 3 || Tunisia || 185,8 || 9,2% || 4,9% 4 || Maroc || 179,4 || 8,9% || 4,7% 5 || Serbia || 154,2 || 7,7% || 4,1% 6 || Africa de Sud || 122,3 || 6,1% || 3,2% 7 || Liban || 84,6 || 4,2% || 2,2% 8 || Siria || 81,3 || 4,0% || 2,1% 9 || Bosnia și Herțegovina || 54,8 || 2,7% || 1,4% 10 || Brazilia || 51,2 || 2,5% || 1,4% Totalul celor 10 țări || || 1 580,4 || 78% || 41,8% 4.4. Evoluția riscului Nivelul de incertitudine este în continuare ridicat, deoarece criza economică și financiară mondială continuă să afecteze redresarea economică în UE, precum și creșterea economică mondială. Totodată, tensiunile geopolitice care afectează unele țări din sudul Mediteranei sporesc incertitudinea cu privire la redresarea economică în anumite țări terțe. · Mecanismul de sprijin pentru balanța de plăți Asistența financiară pe termen mediu din partea UE în cadrul mecanismului de sprijin pentru balanța de plăți a fost reactivată în noiembrie 2008 pentru a ajuta Ungaria și apoi, în ianuarie și mai 2009, pentru a sprijini Letonia și România în efortul de refacere a încrederii pieței, pentru o valoare totală de 14,6 miliarde EUR. Suma de 1,2 miliarde EUR nu va fi plătită, deoarece termenul de plată a tranșei a expirat. Prima rambursare în cadrul împrumutului acordat Ungariei, în valoare de 2 miliarde de euro, a fost efectuată în decembrie 2011. În plus față de cele 5 miliarde EUR acordate deja României ca asistență BDP, Consiliul a decis, la 12 mai 2011, să furnizeze acestei țări o asistență financiară preventivă în valoare de până la 1,4 miliarde EUR[17], din care nu a fost plătită încă nicio tranșă. Cu un plafon global de 50 de miliarde EUR, mecanismul BDP dispune încă de o capacitate de 37 miliarde EUR pentru a acorda sprijin suplimentar de tip BDP, dacă va fi necesar. · Mecanismul european de stabilizare financiară (MESF) Tensiunile de pe piețele obligațiunilor suverane au rămas ridicate în cursul celui de-al doilea semestru al anului 2011. Condițiile de emitere a obligațiunilor suverane ale țărilor periferice din zona euro au rămas dificile, în pofida activării MESF - completat de împrumuturi bilaterale - și a FESF. Satisfacerea nevoilor de refinanțare sporite ale guvernelor statelor membre în lunile și anii următori va rămâne o provocare. În concluziile sale, Consiliul Ecofin a fixat volumul maxim al mecanismului la 60 miliarde EUR[18], dar limita legală este prevăzută la articolul 2 alineatul (2) din regulamentul Consiliului, care limitează suma împrumuturilor la marja disponibilă în cadrul plafonului resurselor proprii[19]. Ca urmare a deciziilor Consiliului de a acorda asistență financiară din partea Uniunii pentru Irlanda[20] și Portugalia[21], în 2011 s-au efectuat plăți în valoare de 13,9 miliarde EUR pentru Irlanda și 14,1 miliarde EUR pentru Portugalia. Din volumul maxim de 60 de miliarde EUR, MESF dispune încă de o capacitate de 11,5 miliarde EUR pentru a oferi asistență suplimentară, dacă va fi necesar[22]. La 21 iulie 2011, în cadrul summitului zonei euro, s-a decis luarea unor măsuri, printre care prelungirea scadențelor și reducerea ratelor dobânzii pentru viitoarele credite acordate Greciei din FESF pentru a atenua crizei datoriei din Grecia și a asigura stabilitatea financiară a zonei euro în ansamblul său. În conformitate cu concluziile summitului, impactul asupra MESF este dublu: a) marja MESF a fost redusă retroactiv pentru operațiunile de acordare de împrumut în favoarea Portugaliei și Irlandei și b) scadențele tranșelor viitoare au fost prelungite. Aceste măsuri au intrat în vigoare prin intermediul a două decizii ale Consiliului adoptate în octombrie 2011[23]. · Împrumuturi pentru asistență macrofinanciară Împrumuturile AMF acordate țărilor terțe erau aprobate prin decizii individuale ale Consiliului, iar de la intrarea în vigoare a Tratatului de la Lisabona, ele fac obiectul unor decizii ale Parlamentului European și ale Consiliului. Comisia a adoptat o nouă propunere legislativă privind un regulament-cadru AMF pentru a îmbunătăți procesul decizional în contextul Tratatului de la Lisabona[24]. Potrivit regulamentului-cadru propus, procedura pentru AMF va fi similară cu cea pentru alte instrumente de finanțare externă, iar Comisia va avea competențe de adoptare a deciziilor de acordare a unei asistențe macrofinanciare, sub supravegherea unui comitet format din reprezentanți ai statelor membre, în conformitate cu procedura de examinare introdusă de noile norme de comitologie, care au intrat în vigoare la data de 1 martie 2011[25]. Parlamentul și Consiliul continuă dezbaterile privind regulamentul propus în 2012, inclusiv cu privire la procedura de luare a deciziilor AMF. În iulie 2011, au fost efectuate plăți în cadrul a două operațiuni de împrumut AMF, pentru o sumă totală de 126 de milioane EUR: 26 milioane EUR către Armenia și 100 milioane EUR către Serbia. · Împrumuturi Euratom Împrumuturile Euratom acordate statelor membre sau anumitor țări terțe eligibile (Federația Rusă, Armenia, Ucraina) au un plafon de 4 miliarde EUR, din care s-au folosit deja aproximativ 85%. Suma rămasă este de aproximativ 600 de milioane EUR și ar putea fi utilizată pentru finanțarea unor noi proiecte. · Împrumuturi acordate de BEI În temeiul mandatului general al BEI pentru perioada 2007-2013, până la 31 decembrie 2011 au fost semnate acorduri de împrumut în valoare totală de 19 436 milioane EUR, din care au fost vărsate până la acea dată 8 561 milioane EUR (a se vedea tabelul A6 din documentul de lucru). În urma evaluării intermediare a mandatului extern al BEI, Parlamentul European și Consiliul au adoptat la 25 octombrie 2011 o nouă decizie (Decizia nr. 1080/2011/UE) de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE. Noua decizie a intrat în vigoare la 30 octombrie 2011. În consecință, valoarea totală a creditelor vărsate și a garanțiilor acordate în cadrul operațiunilor de finanțare ale BEI, din care se deduc sumele rambursate și la care se adaugă toate sumele conexe, va crește de la 25 800 milioane EUR la un plafon maxim de 29 484 milioane EUR[26]. Garanția UE este limitată la 65% din valoarea totală a creditelor vărsate și a garanțiilor acordate în cadrul operațiunilor de finanțare ale BEI. BEI a înregistrat cazuri de neplată a anumitor dobânzi și rate din partea guvernului sirian (a se vedea punctul 5.3 de mai jos). Cu toate acestea, fondul a fost mobilizat numai în 2012. Pentru mai multe informații privind țările acoperite de garanția UE, a se vedea tabelele A1 și A2 din documentul de lucru. 5. Cazuri de nerambursare, activarea garanțiilor bugetare și arierate 5.1. Plăți din resursele în numerar Comisia recurge la resursele sale în numerar pentru a evita întârzierile și costurile aferente în serviciul împrumuturilor atunci când un debitor se află în întârziere de plată în raport cu UE[27]. 5.2. Plăți de la buget Având în vedere că nu s-a înregistrat nicio nerambursare în al doilea semestru din 2011, nu a fost solicitat niciun credit în cadrul articolului 01 04 01 (linii p.m.) din buget, „Garanțiile Uniunii Europene pentru operațiunile de împrumut ale Uniunii și ale Euratom și pentru operațiunile de creditare ale BEI”. 5.3. Activarea Fondului de garantare pentru acțiuni externe[28] În caz de întârziere a plății de către un beneficiar al unui împrumut către o țară terță acordat sau garantat de UE, se recurge la fond pentru acoperirea neplății în termen de trei luni de la data scadenței plății[29]. În al doilea semestru din 2011 nu s-a recurs la fond. Cu toate acestea, BEI a înregistrat cazuri de neplată a anumitor dobânzi și rate din partea guvernului sirian. Întrucât cererile de plată oficiale au rămas fără răspuns, BEI a solicitat plata garanției UE prin intermediul Fondului de garantare la 10 mai 2012, pentru o sumă de aproximativ 15,5 milioane EUR[30]. Dacă situația nu se ameliorează în țară, pot fi făcute și alte cereri de plată prin intermediul Fondului (capitalul total împrumutat Siriei și încă nerambursat se ridică la 551 milioane EUR, ultima scadență fiind în 2030). Conform acordurilor de garantare, dacă UE a efectuat o plată în temeiul garanției UE, ea se subrogă în drepturile și căile de atac ale Băncii. Banca trebuie să demareze procedurile de recuperare în ceea ce privește sumele înlocuite. 6. Fondul de garantare pentru acțiuni externe 6.1. Recuperări[31] La 31 decembrie 2011, fondul nu înregistra arierate de recuperat. 6.2. Active La 31 decembrie 2011, activele nete[32] ale fondului se ridicau la 1 755 434 096,22 EUR. 6.3. Suma țintă Fondul trebuie să atingă un nivel corespunzător (suma țintă), stabilit la 9% din totalul obligațiilor de capital neachitate care decurg din fiecare operațiune, la care se adaugă dobânzile produse. Raportul dintre resursele fondului (1 755,43 milioane EUR) și obligațiile de capital neachitate[33] (21 234,34 milioane EUR), în sensul regulamentului de instituire a fondului, a scăzut de la 8,8% la 30 iunie 2011 până la 8,3% la 31 decembrie 2011. Deoarece resursele fondului erau inferioare sumei țintă, în bugetul preliminar pentru 2013 a fost introdus un provizion de 155,66 milioane EUR. În februarie 2012, bugetul a transferat către fond 260,17 milioane EUR, așa cum era prevăzut în proiectul preliminar de buget pe 2012 și în conformitate cu normele Regulamentului de instituire a Fondului (suma țintă de 9%). 7. Evaluarea riscurilor: situația economică și financiară din țările terțe la care bugetul UE are cea mai mare expunere 7.1. Obiective Secțiunile anterioare ale raportului conțin informații privind aspectele cantitative ale riscului suportat de la buget, raportat la țările terțe. Secțiunea 3 din documentul de lucru oferă o analiză macroeconomică a țărilor terțe la care bugetul are cea mai mare expunere sau care beneficiază de mecanismele de împrumut ale UE (împrumuturi AMF și Euratom). 7.2. Metode de evaluare a riscului Evaluarea riscului prezentată în documentul de lucru se bazează pe informațiile referitoare la situația economică și financiară, ratinguri și alte fapte cunoscute în legătură cu țările cărora li s-au acordat împrumuturi garantate. Evaluarea nu include estimări ale pierderilor și recuperărilor, care sunt în mod inevitabil extrem de incerte. Indicatorii riscurilor de țară care figurează în tabelele din documentul de lucru arată evoluția riscului de nerambursare. Această analiză este prezentată în secțiunea 3 a documentului de lucru pentru țările cu cel mai ridicat grad de risc de credit și de expunere pentru buget (inclusiv împrumuturi AMF și Euratom) la 31 decembrie 2011. [1] COM(2012)66 și SEC(2012)15 constituie raportul anterior privind garanțiile acoperite din buget la 30 iunie 2011. [2] Împrumuturile AMF pot lua și forma unor finanțări nerambursabile destinate țărilor terțe. Pentru mai multe informații în legătură cu AMF, a se vedea raportul Comisiei COM(2011)408 și SEC(2011)874. [3] Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (JO L 53, 23.2.2002, p. 1). [4] MESF a fost creat în data de 11 mai 2010 pe baza Regulamentului (UE) nr. 407/2010 al Consiliului din 11 mai 2010 (JO L 118, 12.5.2010, p. 1). El funcționează în mod asemănător cu mecanismul pentru balanțele de plăți, dar este disponibil pentru toate statele membre, inclusiv pentru cele din zona euro. [5] Cifrele referitoare la mandatele BEI sunt reproduse în tabelul A1, iar trimiterile la bazele legale sunt enumerate în tabelul A4 din documentul de lucru. [6] Actuala Decizie nr. 1080/2011/UE a Parlamentului European și a Consiliului din 25 octombrie 2011 (JO L 280, 27.10.2011, p. 1) de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii și de abrogare a Deciziei nr. 633/2009/CE acoperă perioada 1.2.2007-31.12.2013. [7] Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată), „Regulamentul privind fondul de garantare” (JO L 145, 10.6.2009, p. 10). [8] Deși riscurile externe sunt acoperite in fine de bugetul UE, fondul de garantare acționează ca instrument de protecție a bugetului UE împotriva riscului de nerambursare. Pentru un raport detaliat privind funcționarea fondului, a se consulta COM(2010)418 și documentul de lucru al serviciilor Comisiei care îl însoțește [SEC(2010)968]. [9] Decizia 2011/288/UE a Consiliului din 12 mai 2011 de acordare a unei asistențe financiare preventive pe termen mediu din partea UE României (JO L 132, 19.5.2011, p. 15). [10] Decizia 2011/682/UE a Consiliului din 11 octombrie 2011 (JO L 269, 14.10.2011, p. 31). [11] Decizia 2011/683/UE a Consiliului din 11 octombrie 2011 (JO L 269, 14.10.2011, p. 32). [12] Apropo de FESF: http://www.efsf.europa.eu/about/index.htm [13] Mecanismul de împrumut pentru Grecia - ECFIN - Comisia Europeană: http://ec.europa.eu/economy_finance/eu_borrower/greek_loan_facility/index_en.htm [14] A se vedea tabelul 1 din raport. [15] În scopul acestui calcul, se presupune că, în cazul împrumuturilor neplătite, se iau în considerare numai sumele scadente (a se vedea tabelele 2 și 3 din raport și tabelul A2 din documentul de lucru). [16] Reprezentând sumele scadente în 2012 (din totalul sumelor de rambursat la 31 decembrie 2012) și presupunând că, în cazul împrumuturilor neplătite, se iau în considerare numai sumele scadente (pentru detalii, a se vedea tabelul A2 din documentul de lucru). [17] Decizia 2011/288/UE a Consiliului din 12 mai 2011 de acordare a unei asistențe financiare preventive pe termen mediu din partea UE României (JO L 132, 19.5.2011, p. 15). [18] Cf. comunicatul de presă privind reuniunea extraordinară a Consiliului Ecofin, 9/10 mai 2010 (http://www.consilium.europa.eu/uedocs/cms_data/docs/pressdata/en/ecofin/114324.pdf). [19] Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (JO L 118, 12.5.2010, p. 1). [20] Decizia de punere în aplicare 2011/77/UE a Consiliului din 7 decembrie 2010 privind acordarea de asistență financiară din partea Uniunii pentru Irlanda (JO L 30, 4.2.2011, p. 34). [21] Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88). [22] Pentru informații suplimentare privind MESF, a se vedea și raportul Comisiei privind activitățile de luare și acordare de împrumuturi ale Uniunii Europene în 2010, COM (2011)485. [23] Deciziile de punere în aplicare ale Consiliului 2011/682/UE pentru Irlanda și 2011/683/UE pentru Portugalia din 11 octombrie 2011 (JO L 269, 14.10.2011, p. 31 și p. 32). [24] De la intrarea în vigoare a Tratatului de la Lisabona, deciziile AMF nu mai sunt luate exclusiv de către Consiliu, ci în conformitate cu procedura legislativă ordinară (codecizie). [25] Regulamentul (UE) nr. 182/2011 al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13), care înlocuiește Decizia 1999/468/CE a Consiliului. [26] Majorarea cu 3 684 milioane EUR se repartizează între un mandat suplimentar în valoare de 2 000 milioane EUR pentru finanțarea operațiunilor legate de schimbările climatice și 1 684 milioane EUR pentru a sprijini operațiunile cu risc ale BEI. [27] A se vedea articolul 12 din Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom referitoare la sistemul resurselor proprii ale Comunităților Europene (JO L 130, 31.5.2000, p. 1). [28] De la crearea sa în 1994, Fondul a fost activat pentru suma totală de 478 milioane EUR. [29] Pentru mai multe detalii, a se vedea secțiunea 1.4.3 din documentul de lucru. [30] În funcție de fluctuațiile cursului de schimb ale altor monede internaționale. [31] De la crearea sa în 1994, fondul a recuperat o sumă totală de 576 milioane EUR (incluzând capital și dobânzi rambursate, la care se adaugă dobânzile de întârziere, și câștigurile și pierderile din diferențele de curs de schimb realizate). [32] Activele totale ale Fondului, minus sumele de plată (BEI și audit). [33] Inclusiv dobânzile produse.